**Request for Interest (RFI) #DSEI-22-01**

**PETSA:**  Mayo 24, 2022

**PARA SA:**  Lahat ng Interesadong Partido

**MULA SA:** Departamento ng Rehabilitasyon ng California
(California Department of Rehabilitation, DOR) / DSEI@dor.ca.gov

**PAKSA:** Demand Side Employment Initiative

# Panimula

Nais ng Departamento ng Rehabilitasyon (Department of Rehabilitation, DOR) ng Estado ng California na tulungan kayo sa inyong negosyo. Hinihikayat na mag-aplay ang mga maliliit at katamtamang-laki na negosyo para sa pagpopondo mula $20,000 hanggang $200,000 sa pamamagitan ng Demand Side Employment Initiative (DSEI) ng DOR. Naghahanap ang DOR ng magkakaibang grupo ng mga negosyo. Hindi pa nakipagtulungan sa DOR dati? Walang problema! Hinihikayat namin na mag-aplay ang lahat ng maliliit at katamtamang-laki na negosyo.

# Pangkalahatang-ideya

Nagbibigay ng insentibo at pinahihintulutan ng DSEI ang mga tagapag-empleyo sa buong California na itaguyod ang pagsama sa mga may kapansanan sa pamamagitan ng paggawad ng pondo na maaari mula Agosto 2022 hanggang Hunyo 30, 2024. Upang suportahan ang inisyatibang ito, makikipagkontrata ang DOR sa mga maliliit at katamtamang-laki na negosyo sa buong estado na sasang-ayon na magtakda ng mga layunin sa pag-hire ng empleyado at gumawa ng mga paninindigan na may tinukoy na rekisito upang pangasiwaan ang paglikha ng mas inklusibong lugar ng trabaho para sa mga may kapansanan. Hindi ninyo kailangang maging isang dalubhasa sa pagsasama ng mga may kapansanan; pahintulutan kaming umagapay at tumulong sa inyong negosyo na makinabang mula sa pagkakaiba-iba.

Dapat na masusing basahin ng mga maliliit at katamtamang-laki na negosyo na interesadong mag-aplay para sa pagpopondo at teknikal na tulong ang RFI na dokumento at tumugon nang naaayon. Upang maisaalang-alang para sa pagpopondo, dapat tumalima ang mga tugon sa mga kinakailangan at tagubilin para sa pagsusumite ng tugon.

Naka-post ang link sa RFI sa aming pampublikong website: [https://dor.ca.gov/Home/ContractGrantSolicitations](https://gcc02.safelinks.protection.outlook.com/?url=https%3A%2F%2Fdor.ca.gov%2FHome%2FContractGrantSolicitations&data=05%7C01%7CMegan.Davis%40dor.ca.gov%7C47275a5affd445467d9008da3dd895f4%7C19ed70549d9743c792b16781b6b95b68%7C0%7C0%7C637890297677162232%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=8cXOliTyzycA7rxp%2B3ufzs31h33YWoKf4f%2BkjcOSp3c%3D&reserved=0).

Ang mga tugon at tanong tungkol sa RFI ay dapat elektronikong isumite sa pamamagitan ng email sa: Contractsinfo@dor.ca.gov. Dapat kasama sa pagsusumite ng mga elektronikong tugon at tanong ang sumusunod sa linya ng paksa:
**RFI #DSEI-22-01 Response Package**

ESTADO NG CALIFORNIA

DEPARTAMENTO NG REHABILITASYON

**Demand Side Employment Initiative (DSEI)**

**KAHILINGAN PARA SA PAGPAPAHAYAG NG INTERES (REQUEST FOR INTEREST)**

**Mga Kontrata ng Negosyo**

**RFI #****DSEI-22-01**

**Mayo 24, 2022**

Mga Nilalaman

[Panimula 1](#_Toc256000000)

[Pangkalahatang-ideya 1](#_Toc256000001)

[I. Awtoridad 4](#_Toc256000002)

[Kampanya para Itampok ang mga Kalahok na Negosyo 4](#_Toc256000003)

[II. Layunin ng RFI 4](#_Toc256000004)

[Oportunidad sa Pagpopondo 5](#_Toc256000005)

[III. Paglalarawan ng mga Aktibidad ng Serbisyo 5](#_Toc256000006)

[IV. Mga Mahahalagang Petsa ng Pagkilos para sa RFI 7](#_Toc256000007)

[V. Detalyadong Iskedyul ng mga Kaganapan sa RFI 7](#_Toc256000008)

[VI. Mga Kinakailangan sa Pagsusumite ng Tugon 8](#_Toc256000009)

[VII. Proseso ng Pagsusuri at Gantimpala 10](#_Toc256000010)

[Mga Kahulugan 10](#_Toc256000011)

[Hanay ng Gantimpala 11](#_Toc256000012)

[Mga Layuning Paninindigan 11](#_Toc256000013)

[Pag-follow Up ng Negosyo 11](#_Toc256000014)

[VIII. Kalakip A 13](#_Toc256000015)

[IX. Kalakip B 14](#_Toc256000016)

[X. Kalakip C 15](#_Toc256000017)

[XI. Kalakip D 20](#_Toc256000018)

[XII. Kalakip E 22](#_Toc256000019)

[XIII. Kalakip F 23](#_Toc256000020)

# Awtoridad

Ang Departamento ng Rehabilitasyon (Department of Rehabilitation, DOR), at ang Departamento ng mga Serbisyo sa Pag-unlad (Department of Developmental Services, DDS) ay nakatanggap ng isang beses na paglalaan ng $20 milyong dolyar para pondohan ang mga estratehikong inisyatiba para mapataas ang mga oportunidad sa trabaho para sa mga indibidwal na may kapansanan. Naglaan ang DOR ng $10 milyong dolyar para sa Demand Side Employment Initiative (DSEI) nito, isang programang nagbibigay insentibo sa mga tagapag-empleyo para palakihin ang negosyo o magsimulang mag-hire ng mga taong may kapansanan. Magkakaloob ang mga kawani ng DSEI ng kapaki-pakinabang na mga mapagkukunan, teknikal na suporta, at tulong sa pagpapatupad ng pantay na pag-recruit, pagsasanay, at mga gawi sa pagpapanatili. Ang pagpopondo ng DSEI ay ipapamahagi sa maliliit at katamtamang-laki na mga negosyo sa pamamagitan ng mga kontrata simula Agosto 2022 hanggang Hunyo 30, 2024.

Kampanya para Itampok ang mga Kalahok na Negosyo

Magbebenepisyo ang inyong negosyo mula sa $2 milyong DOR na inilaan para sa naka-target na media at marketing campaign upang suportahan ang pag-recruit at pag-eempleyo ng mga indibidwal na may kapansanan. Itatampok ng estratehikong multi-media marketing campaign ang mga tagatanggap na negosyo ng pagpopondo sa DSEI na nagtataguyod ng pag-hire ng mga may kapansanan sa California.

# Layunin ng RFI

Sa pamamagitan ng Request for Interest (RFI) na ito, nagsisikap ang DOR na maabot ang mga maliliit at katamtamang-laki na negosyo na interesado sa paggawa ng mga Aktibidad ng Serbisyo na inilarawan sa Seksyon III sa Pahina 4-5. Ang mga negosyong tumugon sa RFI na ito, na tinatawag na mga Tumugon, ay hinihikayat na mag-aplay para sa pagpopondo at teknikal na tulong upang makamit ang kasunduan sa isa't isa na maabot ang mga layunin ng programang DSEI tulad ng tinukoy sa Seksyon VII, Mga Layuning Paninindigan sa Pahina 8. Magiging available ang pagpopondo ng DSEI sa Agosto 2022 hanggang Hunyo 30, 2024.

Oportunidad sa Pagpopondo

Naglaan ang DOR ng higit $5 milyon bilang insentibo sa mga maliliit at katamtamang-laki na negosyo sa California na magsagawa ng mga aktibidad na inilarawan sa Seksyon III sa Pahina 4-5. Ang mga pondong available kada negosyo ay mula $20,000 hanggang $200,000, na may posibilidad na magkaroon ng karagdagang pagpopondo sa hinaharap.

**Tandaan:** Ang bayad para sa mga gastusin sa kontrata ay mahuhuli pagkasumite ng isang kumpleto at tumpak na invoice at ng kinakailangang sumusuportang dokumentasyon. Kakailanganin ang mga resibo kapag nagsusumite ng mga invoice para sa pag-reimburse ng mga gastusing hindi nauugnay sa mga kawani. Ang oras ng kawani ay ire-reimburse sa halagang kasama sa panukalang gastos.

# Paglalarawan ng mga Aktibidad ng Serbisyo

Ang pagpopondo ay available para sa, ngunit hindi limitado sa, mga serbisyo sa pagkonsulta, mga pagbili ng kagamitan at pagsasanay, pag-reimburse ng gastos ng bagong pag-hire ng mga indibidwal na may mga kapansanan, pagsasanay, pagpapahusay ng pisikal na lokasyon, at pagtanggal ng mga hadlang.

Mga Serbisyo sa Pagkonsulta

* Maaaring gamitin ng mga negosyo ang pagpopondo para bayaran ang mga serbisyo sa pagkonsulta, na maaaring kinabibilangan ng:
	+ Pagsasanay para sa mga inklusibong gawi, tulad ng pagsusuri ng trabaho, mga estratehiya para sa panayam, at mga paglalarawan ng trabaho.
	+ Paano lumikha at mangasiwa ng mga programa ng pagsasanay/pagkatuto, tulad ng mga internship at mga aktibidad sa pagkatuto sa trabaho.
	+ Pagtukoy ng mga potensyal na pagtatalaga (placement) para sa mga empleyadong may mga kapansanan.
	+ Paggawa ng mga lugar ng trabaho na madaling ma-access ng mga may kapansanan.
* Pagkatapos matanggap ang ulat ng consultant, ang mga tagatanggap ng pagpopondo ng DSEI ay dapat magbigay ng mga plano para ipatupad ang mga inirerekumendang pagbabago at isagawa ang mga dapat na pagkilos.

Pagbili ng Kagamitan at Pagsasanay

* Maaaring gamitin ang pagpopondo upang bumili ng kagamitan para palakihin at/o suportahan ang paglago ng negosyo. Ang pagsasanay sa kagamitan na binili ay ibibigay upang suportahan ang mga indibidwal na may kapansanan na kasalukuyang empleyado at mga i-eempleyo sa hinaharap, at
* Maaari ding gamitin ang pagpopondo para sa kagamitan upang bumili ng mga kagamitan sa accessibility, para sa mga indibidwal na may kapansanan na kasalukuyang empleyado at i-eempleyo sa hinaharap, tulad ng mga software para sa pagbasa sa screen o pagdikta, mga braille printer, atbp. para sa mga layunin ng onboarding. Ibibigay ang pagsasanay sa mga indibidwal na may kapansanan na kasalukuyang empleyado at i-eempleyo sa hinaharap upang matiyak ang tagumpay sa trabaho.

Gastos sa Bagong Hire

* Pag-reimburse ng mga gastos na nauugnay sa isang partikular na kandidato/posisyon na hina-hire at maaaring kinabibilangan ng advertising, onboarding, pagsasanay, at mga sahod para sa unang buwan.

Pagsasanay

* Pagpopondo para sa paglikha at pagpapalawak ng isang programa sa pagsasanay/pagkatuto, kabilang ang may bayad na mga internship, para sa mga indibidwal na may kapansanan.

Pagpapahusay ng Pisikal na Lokasyon

* Pagpopondo sa mga proyekto para gawing mas accessible sa mga may kapansanan ang lugar ng trabaho, halimbawa, mga pagbabago sa mga pinto o daanan, paglalagay ng mga rampa para sa wheelchair, mga push button na pambukas ng pinto, o umiilaw na mga fire alarm.
	+ Available ang higit na impormasyon sa paggawang mas accessible sa mga may kapansanan ang lugar ng trabaho sa sumusunod na website: <https://www.ada.gov/2010ADAstandards_index.htm>

Pagtanggal ng mga Hadlang

* Maaaring gamitin ang pagpopondo upang tanggalin ang mga hadlang na hinaharap ng mga taong may mga kapansanan sa mga aspetong kinabibilangan ng pagsasanay, pag-eempleyo, pagiging inklusibo, at pagkakaroon ng access ng mga may kapansanan sa lugar ng trabaho. Oportunidad ito para maging malikhain at mag-isip ng di naaayon sa karaniwan habang pinapalaki at tinutulungan ang inyong negosyo.

Teknikal na Tulong

* Available ang libreng teknikal na tulong sa mga tagatanggap ng pagpopondo ng DSEI para sa pagpapatupad at pagsuporta ng pag-eempleyo ng mga indibidwal na may kapansanan. Magbibigay kami ng aming kadalubhasaan upang suportahan kayo at magbigay ng tulong upang makahanap ng mga solusyon. Iaangkop ang teknikal na tulong sa mga pangangailangan ng inyong negosyo at libre lang ito sa inyo.

# Mga Mahahalagang Petsa ng Pagkilos para sa RFI

Nakalista sa ibaba ang mga Mahahalagang Petsa ng Pagkilos para sa RFI. Aabisuhan ng DOR ang mga Tumugon tungkol sa anumang pagbabago sa Mahahalagang Petsa ng Pagkilos para sa RFI sa pamamagitan ng pag-post ng addendum kasama ang mga pagbabago sa website ng DOR. Mangyaring regular na suriin ang website ng DOR sa pamamagitan ng pagbisita sa: <https://dor.ca.gov/Home/ContractGrantSolicitations>

| **Kaganapan** | **Responsableng Partido** | **Petsa / Oras** |
| --- | --- | --- |
| Petsa ng Pagpapalabas ng RFI | DOR | Mayo 24, 2022 |
| Deadling ng Pagsusumite ng Tanong tungkol sa RFI | Tumugon | Hunyo 30, 2022 |
| Takdang Petsa ng Response Package sa RFI | Tumugon | Hanggang Disyembre 31, 2023 |
| Panahon ng Pagpopondo  | DOR | Sa Sandaling Maapruba hanggang Hunyo 30, 2024 |

# Detalyadong Iskedyul ng mga Kaganapan sa RFI

**Petsa ng Pagpapalabas ng RFI:**

Ang petsa ng pagpapalabas ng RFI ay sa Martes, Mayo 24, 2022. Ang mga tugon at tanong tungkol sa RFI na ito ay dapat elektronikong isumite sa Demand Side Employment Initiative Team nang nakasulat sa pamamagitan ng email sa: Contractsinfo@dor.ca.gov.

Dapat kasama sa pagsusumite ng mga elektronikong tugon at tanong ang sumusunod sa linya ng paksa: **RFI #DSEI-22-01 Response Package**

**Pagsusuri ng Tugon:**

Maaaring isumite ang mga RFI Response Package para sa pagsusuri kung popondohan hanggang sa Disyembre 31, 2023, o hanggang maubos ang pagpopondo ng DSEI, alinman ang mauna.

Sa sandaling maaprubahan ang mga seleksyon, makikipagtulungan ang Team ng DSEI sa mga piling partido upang buuin ang pinal na kontrata.

**Panahon ng Kontrata:**

Gagawaran ng DOR ng mga kontrata ang mga pinakakwalipikadong Tumugon, alinsunod sa pagkakaroon ng pondo, na ang termino ay tatagal hanggang Hunyo 30, 2024 mula ng maaprubahan ang kontrata.

# Mga Kinakailangan sa Pagsusumite ng Tugon

Dapat sundin ng lahat ng kwalipikadong Tumugon na interesado sa pag-aplay para sa pagpopondo ng DSEI ang lahat ng tagubilin na nakabalangkas sa ibaba.
**Dapat nasa maa-access na format ang mga tugon.**

Ang higit na impormasyon sa paggawang accessible ng mga dokumento ay makikita sa sumusunod na website: <https://www.dor.ca.gov/Home/Accessibility>

Upang maisaalang-alang para sa pagpopondo, dapat tumalima ang mga tugon sa mga tagubilin at pamantayan na ibinigay sa RFI na ito.

**Mga Kinakailangang Dokumento:**

Dapat kasama sa bawat response packet ang sumusunod:

1. **Checklist para sa Tugon (Kalakip A)**

Ang Checklist para sa Tugon ay gagamitin ng Tumugon upang tiyakin na naisumite ang lahat ng kinakailangang dokumento.

1. **Impormasyon ng Aplikante (Kalakip B)**

Ginagamit ang Impormasyon ng Aplikante para matukoy ang bawat negosyong nag-aaplay para sa pagpopondo.

1. **Panukalang Gastos at Salaysay (Kalakip C)**

Ang Panukalang Gastos at Salaysay ay ginagamit upang tukuyin ang uri ng aktibidad sa serbisyo na iminungkahi kasama ng tinatayang gastos at salaysay ng pagbibigay-katwiran sa panukalang gastos.

1. **Uri ng Layuning Paninindigan (Kalakip D)**

Ang Uri ng Layuning Paninindigan ay ginagamit para tukuyin ang (mga) layunin na pinaninindigang makamit ng bawat negosyo.

1. **Patunay ng Katayuan ng Negosyo (Kalakip E)**

Magbigay ng patunay ng lisensya ng negosyo upang magsagawa ng negosyo sa California.

1. **Patunay ng Sertipikasyon bilang Maliit na Negosyo (Kalakip F)**

Kung naaangkop, magbigay ng printout ng Sertipikasyon bilang Maliit na Negosyo ng Departamento ng mga Pangkalahatang Serbisyo (Department of General Servics, DGS). Hindi kinakailangan ang pagrerehistro bilang maliit na negosyo sa DGS upang makatanggap ng pagpopondo.

# Proseso ng Pagsusuri at Gantimpala

Susuriin ng Team sa DSEI ng DOR ang bawat pagsusumite ng RFI upang magsagawa ng kumpleto at patas na pagsusuri ng kahilingan ng Tumugon para sa mga pondo batay sa pagiging available ng pagpopondo at epekto ng pag-hire ng mga indibidwal na may kapansanan. Tutukuyin ng Team sa DSEI kung ilang negosyo ang gagantimpalaan ng mga kontrata.

Mga Kahulugan

**Laki ng Negosyo**

Internal Revenue Service (IRS): Binibigyang-kahulugan ng Large Business and International (LB&I) Division ang Malalaking Negosyo bilang mga negosyong may asset na katumbas ng at mas malaki sa $10 milyon. Ang lahat ng negosyong mas mababa sa markang iyon para sa mga layunin ng IRS ay maliit/katamtaman ang laki. Ang mga Maliliit at Katamtamang-Laki na negosyo ay kwalipikadong mag-aplay para sa pagpopondong ito.

Maaari kayong mag-aplay para maging isang rehistradong maliit na negosyo sa pamamagitan ng website ng Cal eProcure:
<https://caleprocure.ca.gov/pages/sbdvbe-index.aspx>

Hindi kinakailangan ang pagrerehistro bilang maliit na negosyo sa DGS upang makatanggap ng pagpopondo.

**Antas ng Pagkakapantay-pantay ng mga Manggagawa (Workforce Parity Rate)**

Para sa mga layunin ng RFI na ito, ang Antas ng Pagkakapantay-pantay ng mga Manggagawa ay ang porsyento ng mga manggagawa ng inyong negosyo na kumakatawan sa mga empleyadong may kapansanan. Halimbawa, kung ang inyong negosyo ay may 20 kawani at 2 empleyado ay mga indibidwal na may mga kapansanan, kung gayon, ang inyong Antas ng Pagkakapantay-pantay ng Manggagawa ay 10.0%. Hindi naaapektuhan ng mga internship ang Antas ng Pagkakapantay-pantay ng mga Manggagawa.

Hanay ng Gantimpala

Ang mga pondong available kada negosyo ay mula $20,000 hanggang $200,000, na may posibilidad na magkaroon ng karagdagang pagpopondo sa hinaharap.

Lahat ng hiniling na pagpopondo ay dapat nakadetalye para mabigyang-katwiran ang magiging gastusin.

Mga Layuning Paninindigan

Dapat manindigan ang bawat tagatanggap ng pagpopondo ng DSEI sa kahit isa sa mga sumusunod:

* Pagbibigay ng full o part-time na patuloy (umiikot) na (mga) posisyon sa karanasan sa internship kung saan maaaring makakuha ng karanasan sa trabaho ang mga indibidwal na may mga kapansanan.
* Ang pag-hire at pag-eempleyo ng mga manggagawa na kung saan kumakatawan dito ang mga indibidwal na may mga kapansanan nang hanggang sa o higit pa sa antas ng pagkakapantay-pantay na 16.6%.

Pag-follow Up ng Negosyo

Ang anumang negosyo na humihiling at nakatanggap ng mga pondo/teknikal na tulong ay sumasang-ayon na makontak nang kada tatlong buwan hanggang Hunyo 30, 2024. Isasagawa ang pakikipag-ugnay sa pamamagitan ng email o tawag sa telepono. Ang layunin ng pag-follow up ay upang beripikahin ang paggamit ng mga pondo, at upang tingnan ang kalagayan ng mga kinuhang empleyado at ng mga kalahok sa karanasan sa trabaho.

Kasama sa pag-uulat kada tatlong buwan mula sa mga tagatanggap ng pagpopondo ang sumusunod, kung naaangkop.

* ~~I~~binibigay ang mga halaga ng pagpopondo para sa accessibility ng mga may kapansanan.
* Partikular na mga plano at aktibidad ng negosyo upang suportahan ang pag-hire ng mga indibidwal na may mga kapansanan.
* Bilang ng mga kalahok, bilang ng mga bagong hire; bilang ng mga indibidwal na nakikilahok sa o nakakatanggap ng mga karanasan sa trabaho; at kung may bayad o walang bayad ang mga karanasan.

Nakatakdang isumite ang mga ulat kada tatlong buwan, nakalista sa ibaba ang mga petsa. Ang kakulangan ng pag-uulat para sa dalawang tatlong-buwan na panahon ay maaaring maglagay sa panganib sa inyong pagpopondo.

Q1: Hulyo – Setyembre

* Nakatakdang isumite ang ulat pagsapit ng Oktubre 14

Q2: Oktubre - Disyembre

* Nakatakdang isumite ang ulat pagsapit ng Enero 13

Q3: Enero - Marso

* Nakatakdang isumite ang ulat pagsapit ng Abril 14

Q4: Abril – Hunyo

* Nakatakdang isumite ang ulat pagsapit ng Hulyo 14

# Kalakip A

CHECKLIST PARA SA TUGON

* Checklist para sa Tugon (Kalakip A)
* Impormasyon ng Aplikante (Kalakip B)
	+ Impormasyon ng Negosyo
	+ Impormasyon sa Pakikipag-ugnay sa RFI
* Panukalang Gastos at Salaysay (Kalakip C)
	+ Napiling (mga) Uri ng Kontrata
	+ Pagdedetalye ng Gastos at Impormasyon
	+ Salaysay ng Pagbibigay-Katwiran sa Gastusin
* Uri ng Layuning Paninindigan (Kalakip D)
	+ Napiling (mga) Uri ng Layuning Paninindigan
	+ Mga Detalye ng Layunin
* Patunay ng Katayuan ng Negosyo (Kalakip E)
* Patunay ng Sertipikasyon bilang Maliit na Negosyo – Kung Naaangkop (Kalakip F)

# Kalakip B

IMPORMASYON NG APLIKANTE

**IMPORMASYON NG KUMPANYA:**

Pangalan ng Negosyo:

Numero ng Pagkakakilanlan ng Tagapag-empleyo

(Employee Identification Number, EIN):

Laki ng Negosyo (Maliit o Katamtamang-Laki):

Address:

Mga Pangunahing Produkto/Serbisyo:

Petsa ng Pag-aplay:

**IMPORMASYON SA PAKIKIPAG-UGNAY TUNGKOL SA RFI NA ITO:**

Petsa:

Pamagat:

Telepono:

Email:

Pirma:

# Kalakip C

PANUKALANG GASTOS AT SALAYSAY

**URI NG HINIHILING NA MGA SERBISYO NG KONTRATA (Lagyan ng Tsek ang Lahat ng Hinihiling)**

* Mga Serbisyo sa Pagkonsulta
* Pagbili ng Kagamitan
* Pag-reimburse ng Gastos sa Pag-hire
* Programa sa Pagsasanay/Pagkatuto
* Pagpapahusay ng Pisikal na Lokasyon
* Pagtanggal ng mga Hadlang

Ang worksheet na ito ay ginagamit para itaguyod ang lahat-lahat na badyet para sa programang DSEI sa inyong negosyo.

Panukalang Gastos:

Gastos sa Programa Gastos

Mga Serbisyo sa Pagkonsulta $

Pagbili ng Kagamitan at Pagsasanay $

Gastos sa Bagong Hire $

Programa sa Pagsasanay/Pagkatuto $

Pagpapahusay ng Pisikal na Lokasyon $

Pagtanggal ng mga Hadlang $

Gastos sa Kawani: $

Hindi Direktang Gastos/Ginugugol sa
Pang-administratibong Pagpapatakbo: $

**Kabuuan ng Lahat-Lahat na Badyet** $

Salaysay ng Panukalang Gastos:

Maaaring i-reimburse ang mga Tagapagkaloob ng DSEI para sa aktwal na gastos na direktang sumusuporta sa Inisyatibang ito. Gamitin ang talahanayan ng gastos sa itaas upang ihanda ang detalyadong listahan ng gastos upang itaguyod ang kabuuan ng lahat ng gastos na sumasaklaw sa inisyatiba.

**Mga Serbisyo sa Pagkonsulta:** Dapat nauugnay ang lahat ng hinihiling na gastos sa mga gawi at layunin ng negosyo para sa mga may kapansanan.

**Pagbili ng Kagamitan at Pagsasanay:** Dapat kasama sa kahilingan para sa pagbili ng kagamitan ang partikular na pangalan ng kagamitan at plano ng pagsasanay sa kung paano matututo ang mga empleyado na may kapansanan na gamitin ang kagamitan o kung paano susuportahan ng kagamitan ang mga indibidwal na may kapansanan na inempleyo sa kasalukuyan o sa hinaharap. Kasama sa ibibigay na impormasyon sa kagamitan ang:

Dami:

Gawa:

Modelo:

Presyo:

Vendor:

**Gastos sa Bagong Hire:** Ang lahat ng gastos na hinihiling ay dapat nauugnay sa isang partikular na kandidato/posisyon na bakante. Hindi ire-reimburse ng DOR ang patuloy na buwanang gastos na nauugnay sa badyet para sa patuloy na paghahanap ng talento ng negosyo.

Maaaring kabilang sa mga halimbawa ng gastos ang advertising, onboarding, pagsasanay, mga sahod para su unang buwan, hal. (Dapat kasama ang detalye ng oras kada hire sa kahilingan para sa onboarding, mga pasahod, at/o pagsasanay.)

**Programa ng Pagsasanay/Pagkatuto:** Ang lahat ng gastos na hiniling ay dapat kaugnay ng paglikha o pagpapalawak ng programa ng pagsasanay/pagkatuto para sa mga indibidwal. Pakisama rin ang tinatayang bilang ng mga kalahok sa programa na may bayad at walang bayad.

**Pagpapahusay ng Pisikal na Lokasyon:** Pakilakip ang kumpletong pagdedetalye ng gastos sa proyekto at timeline para sa pagkumpleto. Dahil sa petsa ng pagkawala ng bisa ng inisyatiba, Hunyo 30, 2024, ang lahat ng panukalang proyekto ay dapat mayroong petsa ng pagkumpleto bago ng pagkawala ng bisa ng inisyatiba.

**Pagtanggal ng Hadlang**: Ang gastusing ito sa pagpopondo ay para sa malikhain at inobatibong mga panukala na hindi nasasaklaw ng iba pang mga uri ng aktibidad ng serbisyo. Dapat kasama sa lahat ng hinihiling na gastusin ang pagbibigay-katwiran na nagpapaliwanag kung paano sinusuportahan ng inyong panukala ang mga layunin/kasanayan na ibinibilang ang mga empleyadong may kapansanan kasama ang tinatayang at detalyadong gastos.

**Mga Kawani:** Ilista ang partikular na mga kawani na magsasagawa ng mga kwalipikadong aktibidad sa programa. Kung higit sa isang kawani ang kasangkot, ilagay ang mga pangalan at gastos para sa bawat isa nang magkakahiwalay, at isama ang kabuuang gastos sa talahanayan ng gastos.

**Halimbawa:**

**Mga Aktibidad sa Programa Gastos**

Mga Serbisyo sa Pagkonsulta $5,000.00

Pagbili ng Kagamitan at Pagsasanay $20,000.00

Gastos sa Bagong Hire $12,000.00

Gastos sa Kawani $14,000.00

**Pag-reimburse ng lahat-lahat para sa mga a
ktibidad sa programa $51,000.00**

**Salaysay ng Panukalang Gastos**

**Mga Serbisyo sa Pagkonsulta:** Ipinapanukala ng Halimbawang Ahensya na mag-hire ng consultant company para sa pagbuo ng kampanya sa pag-recruit ng (Example) para mag-hire ng mga may kapansanang indibidwal na magsasagawa ng (ilarawan ang aktibidad dito).

**Pagbili ng Kagamitan at Pagsasanay:** Inaasahan ang pagbili ng bagong kagamitan (para sa Produkto) mula sa ulat ng consultant. Magkakahalaga ang kagamitan ng $12,000 para makabili ng dalawa ng bawat isang gawa at modelo ng item. Kinakailangan ang $8,000 para sa pagsasanay para gamitin ang kagamitan (para sa Produkto).

**Gastos sa Bagong Hire:** Kabibilangan ng recruitment advertising, onboarding, pagsasanay, at mga pasahod sa unang buwan upang mag-hire ng tatlong may kapansanang empleyado. Ang mga (bayarin sa) recruitment advertising ay magkakahalaga ng $2,000, ang mga (bayarin sa) onboarding ay magkakahalaga ng $1,080, at ang pagsasanay (ilarawan ang aktibidad dito) ay magkakahalaga
ng $1,000. Ang bawat empleyado ay magtatrabaho nang 30 oras kada linggo
(90 oras kada linggo) nang apat na linggo, na kikita ng $22.00 kada oras para sa mga sahod sa unang buwan ($7,920).

**Gastos sa Kawani:** Kabibilangan ng kasalukuyang kawani na ang mga tungkulin ay ididirekta sa mga aktibidad sa inisyatiba nang walong linggo. Magtatrabaho ang limang kawani nang 10 oras kada linggo (50 oras kada linggo) na kikita ng $35.00 kada oras, na may kabuuang $14,000.

**\*Isang halimbawa ang panukalang gastos sa itaas.** Kapag isinusumite ang inyong panukala, isama ang partikular na impormasyon at hindi lang paglalahad ng Halimbawang Ahensya, Halimbawa, ilarawan ang aktibidad dito, Produkto, o Mga Bayarin.

**Salaysay ng Pagbibigay-Katwiran sa Panukalang Gastos:**

Sa loob ng isa o dalawang talata, ilarawan kung paano makakatulong ang pagpopondong ito sa paglago ng inyong negosyo.

Sa loob ng isa o dalawang talata, ilarawan kung paano sumusuporta ang pagtanggap ng pondong ito sa pag-hire ng (mga) empleyadong may kapansanan sa inyong negosyo.

# Kalakip D

MGA LAYUNING PANININDIGAN

**URI NG LAYUNING PANININDIGAN (Lagyan ng Tsek ang Lahat ng Inyong Layuning Paninindigan)**

* Full o Part-time na Patuloy na Internship
* Hanggang sa o Higit sa 16.6% na Antas ng Pagkakapantay-pantay ng mga Manggagawa

**MGA DETALYE NG LAYUNIN**

Magbigay ng impormasyon batay sa uri ng layunin na plano ninyong makamit. Ang mga sumusunod ay ang mga tagubilin para sa bawat uri ng layuning paninindigan.

Full o Part-time na Patuloy na Internship:

Ibigay ang sumusunod na impormasyon:

Lumilikha ba kayo ng bago o pinapalawak ang kasalukuyang programa ng internship?

* Kung pinapalawak ang kasalukuyang programa ng internship, magpapadala sa inyo ang DSEI ng pandagdag na kuwestyonaryo na sasagutan.

Ano ang tinatayang tagal ng bawat internship? hal., 6 na buwan, 1 taon, atbp.

Hanggang sa o Higit sa 16.6% na Antas ng Pagkakapantay-pantay ng mga Manggagawa:

Ibigay ang sumusunod na impormasyon:

Kasalukuyang bilang ng mga kawani:

Kasalukuyang Antas ng Pagkakapantay-pantay ng mga Manggagawa:

Tandaan: Binigyang-kahulugan ang Antas ng Pagkakapantay-pantay ng mga Manggagawa sa Seksyon VII sa Pahina 10.

# Kalakip E

PATUNAY NG KATAYUAN NG NEGOSYO

(Maglakip ng kopya ng inyong business permit sa California sa seksyong ito.)

# Kalakip F

PATUNAY NG SERTIPIKASYON BILANG ISANG MALIIT NA NEGOSYO

(Maglakip ng kopya ng inyong Katayuan bilang Maliit na Negosyo sa seksyong ito, kung naaangkop.)

**Tandaan:** Ang pagrerehistro bilang isang maliit na negosyo sa DGS ay hindi kinakailangan para makatanggap ng pagpopondo.